Jabuli 95
Wer me pak pi woro Lubaŋa
1Wubin wawer bot Rwot;
wek cwinywa yom kom got ma larowa!
2Wabin i nyime ka miyo pwocwa;
Wawer bote wer me pak ki yomcwiny!
3Rwot aye en Lubaŋa madit,
en kabaka madit makato lubaŋa-gu ducu.
4Nota me lobo tye i twerone;
lacol wi godi gin mere bene.
5Nam mere pien en muti yo,
lobo bene en ma ocweyo ki ciŋe.
6Wubin, waryebbe piny wawore,
warumu conwa i nyim Rwot ma oketowa.
wan wa jone ma en aye ma kwayowa,
dok wan romi ma en aye gwokowa.
Ka kono tin wun wuwinyo dwane!
8-Pe myero wumi cwinywu obed nwaŋ macalo yam wutimo i Meriba,
macalo wutimo i kare ma wutye i Maca i tim.
9I kare meno kwarowu yam gutema,
guporo kit ma kwona tye kwede,
kadi bed guneno tic ma atiyo pigi ki waŋgi.
10Cwinya okwero lwak meno woko pi mwaka pyeraŋwen;
omiyo awacci, “Gin lwak ma guŋak woko ki i cwinygi, pe gilubo cikka.”
11-Mumiyo akwoŋo kwoŋ ki kiniga,
ni pe myero gudony i lobo ka ma an abimiyogi iye yweyo.